Virallinen lehti nro C 056 , 23/02/1998 s. 0039



A4-0008/98 Päätöslauselma komission neljännestätoista vuosikertomuksesta yhteisön oikeuden soveltamisen valvonnasta (1996) (KOM(97)0299 - C4-0312/97) ja komission sisäisestä työasiakirjasta CELEXistä (toimielinten yhteinen yhteisöoikeuden dokumentointijärjestelmä); Hallinnollinen vuosikertomus 1996 (SEC(97)1082 - C4- 0313/97) Euroopan parlamentti, joka - ottaa huomioon komission neljännentoista vuosikertomuksen (KOM(97)0299 - C4-0312/97) ((EYVL C 332, 3.11.1997, s. 1.)), - ottaa huomioon komission sisäisen työasiakirjan (SEC(97)1082 - C4-0313/97), - ottaa huomioon 9. helmikuuta 1983 antamansa päätöslauselman jäsenvaltioiden vastuusta yhteisön oikeuden soveltamisen ja noudattamisen osalta ((EYVL C 68, 14.3.1983, s. 32.)), - ottaa huomioon Euroopan unionista tehdyn sopimuksen päätösasiakirjaan liitetyn julistuksen n:o 19 yhteisön oikeuden soveltamisesta, - ottaa huomioon Euroopan yhteisöjen tuomioistuimen oikeuskäytännön, joka liittyy jäsenvaltion vastuuseen vahingoista, joita yhteisön oikeuden rikkominen aiheuttaa yksityisille ((Euroopan yhteisöjen tuomioistuimen tuomio 19. marraskuuta 1991, asia C-6/90 ja C-9/90, Francovich ja Bonifaci, Kok. I-5357; 5. maaliskuuta 1996, asia C-46/93 ja C-48/93, Brasserie du pêcheur ja Factortame, Kok. I-1029; 26. maaliskuuta 1996, asia C-392/93, British Telecommunications, Kok. I-1631; 23. toukokuuta 1996, asia C-5/94, Hedley Lomas, Kok. I-2553; 8. lokakuuta 1996, asia C-178/94, C-179/94, C188/94, C-190/94, Erich Dillenkofer, Kok. I-4845; 10. heinäkuuta 1997, asia C94/95, Bonifaci ja Berto, Kok. I-3939; asia C-373/95, Maso ja Gazetta, Kok. I4051; ja asia C-261/95, Palmisani, Kok. I-4025.)), - ottaa huomioon komission tiedonannon EY:n perustamissopimuksen 171 artiklan täytäntöönpanosta ((EYVL C 242, 21.8.1996, s. 6.)), - ottaa huomioon «EY:n perustamissopimuksen 171 artiklassa määrätyn uhkasakon laskentatavan» ((EYVL C 63, 28.2.1997, s. 2.)), - ottaa huomioon kaksi komission 24. maaliskuuta 1997 Saksan liittotasavaltaa vastaan nostamaa kannetta (asiat C-121/97 ja C-122/97) ((EYVL C 166, 31.5.1997, s. 7.)), - ottaa huomioon oikeusasioita ja kansalaisten oikeuksia käsittelevän valiokunnan mietinnön sekä työllisyys- ja sosiaaliasiain valiokunnan, ympäristö-, terveys- ja kuluttajansuojavaliokunnan, kulttuuri-, nuoriso- ja koulutusasioita sekä tiedotusvälineitä käsittelevän valiokunnan ja vetoomusvaliokunnan lausunnot (A4-0008/98), A. katsoo, että komission vuosittaisilla kertomuksilla yhteisön oikeuden soveltamisen valvonnasta on kaksi päätehtävää, ts. niillä todetaan, missä vaiheessa jäsenvaltiot ovat direktiivien sisällyttämisessä osaksi kansallista lainsäädäntöä, sekä selvitetään, miten komissio on käyttänyt sillä rikkomismenettelyjen käynnistämisen suhteen olevaa harkintavaltaa, B. katsoo, että voimassa olevien direktiivien kokonaismäärään verrattuna jäsenvaltiot olivat ilmoittaneet keskimäärin 92,8 % täytäntöönpanoon tarvittavista kansallisista säädöksistä; katsoo kuitenkin, että huomioon olisi otettava ensi sijassa direktiivien tehokas soveltaminen kansallisissa oikeusjärjestelmissä, C. katsoo, että BSE-skandaalin yhteydessä ilmeni vakavia yhteisön oikeuden soveltamisongelmia, D. katsoo, että komissio alkoi vuonna 1996 valvoa 1 076 uutta tapausta; katsoo, että 819:ssä näistä tapauksista menettelyt käynnistettiin yksityishenkilöiden jättämien valitusten johdosta, E. katsoo, että 36 % kaikista oikeusasiamiehen tutkittavaksi hyväksytyistä kanteluista liittyy 169 artiklan menettelyihin, mikä osoittaa, että kansalaisilla on tärkeä tehtävä yhteisön oikeuden soveltamisessa, F. katsoo, että Euroopan oikeusasiamies on suorittanut oma-aloitteisen tutkimuksen, joka koskee sitä, miten komissio EY:n perustamissopimuksen 169 artiklan mukaisen menettelyn puitteissa kohtelee henkilöitä, jotka saattavat komission tietoon, että jäsenvaltiot rikkovat yhteisön lainsäädäntöä, G. katsoo, että kansallisten tuomioistuinten päätökset, joista komissio kertoo ja jotka koskevat jäsenvaltioiden yhteisön lainsäädännöstä aiheutuvien velvoitteiden rikkomisesta johtuvaa vahinkoa kärsineille yksityishenkilöille kuuluvaa oikeutta korvaukseen, jättävät paljon toivomisen varaa, ja niiden olisi syytä herättää huolestuneisuutta, H. katsoo, että edelleenkin on olemassa suuri määrä Euroopan yhteisöjen tuomioistuimen tuomioita, joissa todetaan jäsenvaltion rikkoneen yhteisön lainsäädäntöä ja joita ei ole pantu täytäntöön; 1. Muistuttaa, että Euroopan yhteisöjen tuomioistuimella, joka valvoo säädösten laillisuutta, on korkein toimivalta minkä tahansa yhteisön säädöksen kumoamiseksi, joka ylittää Euroopan yhteisöjen toimivallan, ja kiinnittää tämän vuoksi huomiota siihen, että mikä tahansa jäsenvaltioiden perustuslakituomioistuinten pyrkimys valvoa yhteisön oikeudellisten säädösten pätevyyttä saattaa vaarantaa yhteisön oikeuden yhtenäisen soveltamisen ja tulkitsemisen; 2. Pitää tervetulleena Euroopan oikeusasiamiehen aloitetta, jonka tavoitteena on parantaa niiden yksityishenkilöiden oikeuksia (EY:n perustamissopimuksen 169 artiklan mukaisten menettelyjen puitteissa), jotka valittavat komissiolle siitä, että jäsenvaltiot rikkovat yhteisön lainsäädäntöä; 3. Pyytää komissiota tekemään kaikkensa erityisesti määräämällä jäsenvaltioille tiukempia määräaikoja valitusten tai vetoomusten suhteellisen pitkän käsittelyajan lyhentämiseksi; 4. Pitää tervetulleena komission aikomusta perustella, miksi se katsoo, että yhteisön lainsäädäntöä ei ole rikottu, kun se aikoo päättää yksityishenkilön valituksen perusteella aloitetut tutkimukset, ja kehottaa komissiota järjestelmällisesti ilmoittamaan syyt, joilla se perustelee kunkin yksittäistapauksen tutkimisen päättämisen, kun se aikoo lopettaa tutkimukset; katsoo edellä tarkoitetun aikomuksen hengen vastaavan parlamentin pyyntöä, jonka se esitti edellisestä vuosittaisesta kertomuksesta 30. tammikuuta 1997 antamassaan päätöslauselmassa ((EYVL C 55, 24.2.1997, s. 47.)); 5. Kehottaa komissiota kehittämään edelleen ensisijaisten tavoitteiden luetteloa, jota se käyttää valitusten käsittelyyn ja 169 artiklan mukaisten toimien käynnistämiseen ottaen huomioon muun muassa seuraavat kriteerit: - yhteisön kärsimä omien varojen menetys - rikkomisen vaikutus yhteisön toimintaan - ihmisten terveydelle tai ympäristölle aiheutuvat vahingot - yksityishenkilöiden tai talouden toimijoiden kärsimät taloudelliset tai muut vahingot - jäsenvaltiolle tai jäsenvaltion taloudellisille toimijoille yhteisön oikeuden soveltamisen laiminlyönnistä mahdollisesti aiheutuvat rahoitukselliset tai taloudelliset edut - miten suureen määrään ihmisiä rikkominen vaikuttaa; 6. Pyytää kaikkia Euroopan unionin toimielimiä ja elimiä toimimaan mahdollisimman paljon yhteistyössä vetoomusvaliokunnan kanssa yhteisön oikeuden soveltamisessa esiintyneiden puutteiden tutkimiseksi jäsenvaltioissa; 7. Onnittelee komissiota edistyksestä, jota se on saavuttanut EY:n perustamissopimuksen 171 artiklan 2 kohdan soveltamisessa ja kannustaa sitä voimakkaasti hyödyntämään kyseistä määräystä; 8. Panee merkille, että tilapäisesti perittävää uhkasakkoa koskeva komission «laskentatapa» perustuu päivittäiseen summaan, joka on kiinteä ja sama kaikkien jäsenvaltioiden osalta; panee lisäksi merkille, että tätä kiinteää summaa sovelletaan yksilöllisesti kyseiseen valtioon käyttämällä kerrointa, joka heijastelee rikkomuksen vakavuutta ja sen kestoa, sekä erityiskertoimella, joka heijastelee jäsenvaltion maksukykyä; kehottaa komissiota kuitenkin konkreettisissa tapauksissa perustelemaan tuomioistuimelle esitettävän uhkasakon suuruuden yksityiskohtaisemmin sekä julkaisemaan nämä perusteet virallisessa lehdessä kanteen nostamisen yhteydessä; 9. Pyytää komissiota valvomaan kattavasti kansallisten tuomioistuinten päätöksiä, jotka koskevat valtion vastuuta yhteisön oikeuden rikkomistapauksissa, sekä ilmoittamaan näistä tuloksista myöhemmissä vuosittaisissa kertomuksissa; pyytää komissiota siinä tapauksessa, että tällaisen valvonnan tulokset ovat epätyydyttäviä, vakavasti harkitsemaan aiheellisten lainsäädäntöehdotusten esittämistä; 10. Pyytää komissiota sisällyttämään vuosittaiseen kertomukseen seuraavat uudet jaksot: - EY:n perustamissopimuksen 100 a artiklan 4 kohdan täytäntöönpanoa koskeva jakso - yksityiskohtaisempi jakso direktiivin 83/189/ETY, sellaisena kuin se on viimeksi muutettuna direktiivillä 94/10/EY ((EYVL L 100, 19.4.1994, s. 30.)), 1 artiklan 9 kohdassa tarkoitetuista kyseenalaisista kansallisista «teknisistä määräyksistä» sekä toimenpiteistä, joita komissio on toteuttanut - jakso, jossa käsitellään kansainvälisten sopimusten soveltamista tapauksissa, joissa yhteisö on tällaisen sopimuksen sopimuspuoli, sekä tällaisista sopimuksista johtuvan lainsäädännön soveltamista - jakso tapauksista, joissa sosiaalipoliittisten direktiivien kansallinen täytäntöönpano on toteutettu työehtosopimuksilla, jotta saataisiin käsitys tämän täytäntöönpanomenetelmän käytön laajuudesta; 11. Kehottaa komissiota toteuttamaan kaikki tarvittavat toimenpiteet, joilla varmistetaan, että kaikissa jäsenvaltioissa pannaan täysin täytäntöön direktiivi 94/80/EY niille unionin kansalaisille, jotka asuvat jäsenvaltiossa mutta eivät ole sen kansalaisia, kunnallisvaaleissa kuuluvasta äänioikeudesta ja vaalikelpoisuudesta; 12. Toteaa, että henkilöiden vapaaseen liikkuvuuteen liittyvät yhteisön oikeuden soveltamisongelmat johtuvat pikemminkin soveltamisessa ilmenevistä puutteista jäsenvaltioiden hallinnoissa kuin täytäntöönpanon puutteellisuudesta; kehottaa sen vuoksi komissiota ryhtymään tapauskohtaisesti toimenpiteisiin kyseisten jäsenvaltioiden kohdalla; 13. Katsoo, että kaikkien toimielinten yhteiset selkeämmät lainsäädännölliset suuntaviivat ja yhteiset painopisteet lainsäädännön vahvistamisessa ovat ensiarvoisen tärkeitä lainsäädännön parantamiseksi; tästä syystä pyytää kaikkia osapuolia yhdessä tarkistamaan tai kehittämään näitä painopisteitä ja suuntaviivoja; 14. Katsoo, että parlamentin, oikeusasiamiehen, komission ja neuvoston on lisättävä yhteisiä ponnistelujaan tiedottaakseen kansalaisille näiden oikeuksista ja yhteisön lainsäädännöstä; Kansalaisena Euroopassa - kampanja on ensimmäinen askel tähän suuntaan; 15. Katsoo, että yhteisön olisi asetettava yhteisön lainsäädännön nopea levittäminen ja helppo saatavillaolo erityisesti Internetin välityksellä suuremmassa määrin etusijalle; pitää tervetulleena virallisten julkaisujen toimiston hallintokomitean päätöstä mahdollistaa yhteisön oikeuden saatavillaolo Internetin kautta, mukaan luettuna tiedot yhteisön oikeuden soveltamisen tilanteesta kussakin jäsenvaltiossa; 16. Toistaa pyyntönsä jäsenvaltiolle, että yhteisön oikeus sisällytetään pakollisina opintoina yliopistollisiin oikeustieteellisiin opinto- ohjelmiin; 17. Toistaa näkemyksensä, jonka mukaan tiedostavat kansalaiset, jotka tuntevat heillä yhteisön lainsäädännön mukaisesti olevat oikeudet, ovat avainasemassa yhteisön oikeuden täydellisen ja oikean soveltamisen saavuttamiseksi; pitää siksi «Euro-Jus»-järjestelyn kaltaisia aloitteita tervetulleina ja tukee niitä voimakkaasti; 18. Korostaa, että on tärkeää luoda kaikille kansalaisille suora sähköpostiyhteys komissioon kansalaisten kanssa käytävän vuoropuhelun puitteissa; kansalaisilla olisi oltava mahdollisuus esittää kysymyksiä ja saada vastauksia tai hyödyllisiä yhteystietoja; 19. Kehottaa puhemiestään välittämään tämän päätöslauselman komissiolle, neuvostolle, tuomioistuimelle sekä jäsenvaltioiden hallituksille ja parlamenteille.